《已巳年 即事》
明代·王彦泓

织女机边月姊过，晚香心事定如何。画眉才地儿郎少，拥背恩情姊妹多。

手爪互怜新旧似，腰肢难辨影形讹。偶然先占桐花树，愿及鸳雏并一窠。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。